Bejaarde egpaar oorleef plaasaanval | Netwerk24
Deur Kaydene Davids 16 Februarie 2020 11:07
'n Bejaarde egpaar van die Delportshoop-distrik in die Noord-Kaap het 'n plaasaanval wonderbaarlik oorleef nadat hulle deur drie gewapende mans in hul plaashuis oorval is.
Chris (78) en Tolla Hattingh (76) van die plaas Eureka, sowat 25 km buite Delportshoop, is Vrydag omstreeks 19:30 in hul plaashuis deur drie mans met klapmusse oorval, met messe gedreig en met elektriese koorde vasgebind.
Volgens brig. Mohale Ramatseba, provinsiale woordvoerder, is die Hattingh-egpaar nie ernstig in die voorval beseer nie.
Ramatseba sê die booswigte het met 'n onbekende bedrag geld, selfone en 'n wit Ford Ranger-bakkie op die vlug geslaan.
Die bakkie is Saterdagoggend verlate in die Lusaka-nedersetting naby Delportshoop gevind.
Ramatseba sê hulle doen 'n beroep op mense met inligting om speur.konst. Bernard Sebegilwe, ondersoekbeampte, by 060 864 6128 te bel. Enige inligting word vertroulik gehanteer.